Ευρωμπάσκετ

Το **Ευρωμπάσκετ** (αγγλικά: *FIBA EuroBasket*) είναι το πρωτάθλημα καλαθοσφαίρισης για τις εθνικές ομάδες της ευρωπαϊκής ζώνης της FIBA (αν και δεν ταυτίζεται απολύτως με την Ευρώπη ως ήπειρο). Παλαιότερα ονομαζόταν επισήμως **Ευρωπαϊκό Πρωτάθλημα Καλαθοσφαίρισης**.

Από την πρώτη διοργάνωση το 1935 που πραγματοποιήθηκε στην Ελβετία μέχρι το Ευρωμπάσκετ 2017, η διοργάνωση αυτή διεξαγόταν ανά δύο χρόνια με εξαίρεση την περίοδο κατά τη διάρκεια του Β' Παγκοσμίου Πολέμου (η διοργάνωση του 1941 στη Λιθουανία αναβλήθηκε για αυτόν τον λόγο) και έκτοτε διεξάγεται ανά τετραετία, με την επόμενη διοργάνωση να είναι το Ευρωμπάσκετ 2029.

Μέχρι την διοργάνωση του 2015, η διοργάνωση χρησίμευε επίσης ως προκριματικό τουρνουά για τους Ολυμπιακούς Αγώνες και το  Παγκόσμιο Κύπελλο Καλαθοσφαίρισης. Από το 2017, αυτό το σύστημα άλλαξε σε ένα σύστημα στο οποίο όλες οι ομάδες πρέπει να ανταγωνιστούν μεταξύ τους για να εξασφαλίσουν μια θέση σε αυτά τα τουρνουά. Επιπλέον, το Ευρωμπάσκετ χρησίμευε επίσης ως πρόκριση για τις ομάδες της ηπείρου στο FIBA Diamond Ball (το οποίο διεξήχθη μεταξύ 2000 και 2008), το οποίο συγκέντρωνε όλους τους πρωταθλητές της ηπείρου από όλο τον κόσμο, παρόμοιο με το Διηπειρωτικό Κύπελλο.

Το πιο επιτυχημένο έθνος είναι η πλέον ανενεργή Σοβιετική Ένωση , με δεκατέσσερις τίτλους, ενώ τα τελευταία χρόνια η πιο επιτυχημένη ομάδα είναι η Ισπανία, τέσσερις φορές πρωταθλήτρια Ευρώπης το 2009, το 2011, το 2015 και το 2022.

Η διοργάνωση του 2025 ανέδειξε νικήτρια την Γερμανία, η οποία κέρδισε την Τουρκία με σκορ 88–83 στην Αρένα Ρίγας της Ρίγας.

## Σύντομη επισκόπηση
Ο θεσμός εγκαινιάστηκε το 1935, με τις πρώτες διοργανώσεις να μονοπωλούνται από δύο χώρες της Βαλτικής, τις Λετονία και Λιθουανία.

Μετά το Δεύτερο Παγκόσμιο Πόλεμο, ανέτειλαν τα άστρα των χωρών του ανατολικού μπλοκ. Έως τις αρχές της δεκαετίας του '80 το χρυσό μετάλλιο κατέληγε συνήθως στη Σοβιετική Ένωση, ενώ άλλες μεγάλες δυνάμεις αυτής της περιόδου υπήρξαν οι Τσεχοσλοβακία, Ουγγαρία, Βουλγαρία και Γιουγκοσλαβία. Από αυτές, η τελευταία ήταν ουσιαστικά η μόνη ομάδα που κατάφερνε να συναγωνίζεται σε σταθερή βάση τους Σοβιετικούς, κερδίζοντας τρεις στη σειρά διοργανώσεις στη δεκαετία του '70.

[thumb|250px|Το τρόπαιο σε γραμματόσημο της [Λιθουανία|Λιθουανίας]]

Το 1983 η Ιταλία γίνεται η πρώτη χώρα που εκθρονίζει τους «ανατολικούς» από την πρώτη θέση - θα το επαναλάβει η Ελλάδα το 1987. Σοβιετικοί και Γιουγκοσλάβοι πάντως θα συνεχίσουν να έχουν πρωταγωνιστικό ρόλο έως τη διάλυση των κρατών τους.

Οι κοσμογονικές πολιτικές αλλαγές του 1991, καθώς και η άρση της απαγόρευσης συμμετοχής που ίσχυε για τους παίκτες του NBA (1992), έχουν άμεση επίδραση στο Ευρωμπάσκετ. Από τη μία τα μετάλλια γίνονται θεωρητικά πιο προσβάσιμα για τις καλές ομάδες, υπό την έννοια ότι δεν υπάρχουν πια τα ακλόνητα μεγαθήρια. Απ' την άλλη όμως, ανεβαίνει κατακόρυφα το επίπεδο δυσκολίας ακόμη και για τις μεσαίες θέσεις, με πολλές από τις νεοσύστατες εθνικές ομάδες (Σερβία, Κροατία, Ρωσία, Λιθουανία κ.ά.) να αποδεικνύονται ικανοί συνεχιστές της παράδοσης που κουβαλούν. Στο Ευρωμπάσκετ του 1993, οι μισές θέσεις των προημιτελικών καταλαμβάνονται από πρώην Σοβιετικούς ή Γιουγκοσλάβους. Ομοίως το 1995, όταν μάλιστα και τα τρία μετάλλια καταλήγουν σε τέτοιες χώρες, κ.ο.κ. Ιδίως οι Σέρβοι – υπό την ονομασία ακόμη της Γιουγκοσλαβίας - εξελίσσονται στους νέους αυτοκράτορες της Ευρώπης, κατακτώντας τις 3 από τις 4 διοργανώσεις της περιόδου 1995–2001. Παράλληλα, η συμμετοχή πολλών παικτών από το ΝΒΑ κάνει το άθλημα πολύ πιο αθλητικό και γρήγορο σε σύγκριση με το παρελθόν.

Οι επόμενες διοργανώσεις θα κυλήσουν με εναλλαγές διαφόρων χωρών στις πρώτες θέσεις μέχρι την εκτίναξη της Ισπανίας στο δεύτερο μισό της δεκαετίας του 2000. Με τρεις συνεχόμενες συμμετοχές σε τελικούς (2007, 2009, 2011), από τις οποίες θα κερδίσει τους δύο τελευταίους, η Ισπανία θα γίνει η πρώτη χώρα μετά το 1997 που κατακτά δεύτερο συνεχόμενο τίτλο. Το 2015 η Ισπανία επιστρέφει στην κορυφή και φτάνοντας στον τρίτο της τίτλο μέσα σε έξι διοργανώσεις ενώ το 2022, με ένα ανανεωμένο σύνολο, κατακτά ξανά το τρόπαιο και ανεβάζει τον συνολικό της απολογισμό στους τέσσερις τίτλους σε επτά διοργανώσεις, επισφραγίζοντας την κυριαρχία της στον 21ο αιώνα.

## Κατάλογος διοργανώσεων και νικητών

Πηγή: FIBA 

## Πίνακας μεταλλίων
Σημείωση: Η FIBA δεν αναγνωρίζει στη Σερβία τα μετάλλια της Γιουγκοσλαβίας μεταξύ 1995 εώς 2001.

## Στατιστικά
### Οι αγώνες με τις μεγαλύτερες διαφορές

### Οι αγώνες με τα μεγαλύτερα σκοραρίσματα

## Παραπομπές


## Εξωτερικοί σύνδεσμοι
* Eurobasket history at fibaeurope.com
* H Εθνική Ομάδα από τη σελίδα της Εθνικής Ομοσπονδίας Καλαθοσφαίρισης



Κατηγορία:Ευρωπαϊκό Πρωτάθλημα Καλαθοσφαίρισης